cyanic-selkie/wikianc huggingface dataset:
மாண்புமிகு புரட்சி
1685 ஆம் ஆண்டளவில் இங்கிலாந்துப் நாடாளுமன்ற அங்கத்தவர்களின் எண்ணிக்கை அதிகரித்து வந்தது. அவர்களில் பெரும்பாலானவர்கள் புரட்டஸ்தாந்து மதத்தினைப் பின்பற்றினர். எனினும் இரண்டாம் ஜேம்சு மன்னன் கத்தொலிக்க மதத்தைச் சேர்ந்தவராவார். மன்னனின் மதச் செயற்பாடுகளிலும் பிரான்சு நாட்டுடனான உறவை மேற்கொள்ளலிலும் புரட்டஸ்தாந்து மதத்தைப் பின்பற்றும் நாடாளுமன்ற அங்கத்தவர்கள் இடையூறு விளைவித்தனர். இந்நிலை 1688 ஆம் ஆண்டு சூன் 10 ஆம் திகதியில் இரண்டாம் ஜேம்சுக்கு மகன் பிறந்த போது உச்சநிலையில் காணப்பட்டது.
இரண்டாம் ஜேம்சின் ஊகிக்கப்படும் வாரிசும் புரட்டஸ்தாந்து மதத்தைச் சார்ந்தவருமான இரண்டாம் மேரியையும் அவளது இளைய சகோதரனும் இரண்டாம் ஜேம்சின் வெளிப்படை வாரிசுமான ஜேம்சையும் நாடு கடத்தியமை போன்ற இரண்டாம் ஜேம்சு மன்னனின் நடவடிக்கைகள் நாடாளுமன்றத்தினரை மேலும் வெறுப்புக்குள்ளாக்கின.
மேலும் வாசிக்க
பகுப்பு:இங்கிலாந்தின் வரலாறு
நிலத்தோற்ற வாழ்சூழலியல்
நிலத்தோற்ற வாழ்சூழலியல் (Landscape ecology) என்பது சூழலியல் (ecology) மற்றும் புவியியல் என்பவற்றின் துணைத் துறையாகும். இது இடஞ்சார்ந்த வேறுபாடுகளை ஆராய்வதோடு, வயல்கள், ஆறுகள், நகரங்கள் போன்ற நிலத்தோற்றக் கூறுகள் (landscape elements) தொடர்பாகவும், அவற்றின் பரவல் எப்படி சூழலில், சக்தி மற்றும் தனிப்பட்டவர்களின் பரம்பல் மீது தாக்கத்தை உண்டாக்குகின்றன என்பது பற்றியும் ஆராய்வதில் ஆர்வம் கொண்டுள்ளது. நிலத்தோற்ற வாழ்சூழலியல், எடுத்துக்கொண்ட விடயத்தை, பயன்பாட்டு மற்றும் முழுதளாவிய சூழ்நிலைகளின் அடிப்படையில் கையாளுகிறது.
பகுப்பு:நிலம் பகுப்பு:சூழலியல் பகுப்பு:நில மேலாண்மை
யூபோயா
யூபோயா (Euboea, -ə) அல்லது Evia,  ;    Evia ; Εὔβοια   Euboia) என்பது கிரேக்க தீவு ஆகும். இது கிரேக்கத்தின் கிரீட்டிற்கு அடுத்து பரப்பளவிலும் மக்கள் தொகையிலும் இரண்டாவது பெரிய  தீவு ஆகும். இது கிரேக்கத்தின் பிரதான நிலப்பகுதியான போயோட்டியாவிலிருந்து குறுகிய யூரிபஸ் நீரிணையால் பிரிக்கப்பட்டுள்ளது ( நீரிணையின் அகலம் ஒரு  இடத்தில் 40 மீ (130 அடி) அகலம் மட்டுமே உள்ளது).  பொதுவாக இத்தீவு நீண்டும் அகலத்தில் குறுகியும் உள்ளது. தீவானது சுமார் 180 கிமீ (110 மைல்) நீளம் கொண்டது. மேலும் 50 கிமீ (31 மைல்) முதல் 6 கிமீ (3.7 மைல்) வரை அகலத்தில் மாறுபடுகிறது.  இது புவியியல் ரீதியாக  வடமேற்கிலிருந்து தென்கிழக்கு வரை நீண்டு உள்ளது. மேலும் இதன் நீளம் முழுவதும் மலைத்தொடர் ஒன்று நீண்டு செல்கிறது. இது கிழக்கில் தெசலியை இணைக்கும் சங்கிலித் தொடரின் ஒரு பகுதியாகும், மேலும் ஆன்ட்ரோஸ், டினோஸ், மைகோனோஸ் ஆகிய உயரமான தீவுகள் யூபோயாவுக்கு தெற்கே தொடர்கின்றன.
குறிப்புகள்
பகுப்பு:கிரேக்கத் தீவுகள் பகுப்பு:Coordinates on Wikidata பகுப்பு:ஏஜியன் தீவுகள்
யு நூ
யு நூ ( Nu) (နု; ; 25 மே 1907 – 14 பிப்ரவரி 1995), 20ம் நூற்றாண்டில் அனைவராலும் அறியப்பட்ட பர்மிய விடுதலைப் போராட்ட வீரரும், இராஜதந்திரியும், அரசியல்வாதியும், தேசியவாதியும் ஆவார். விடுதலைப் பெற்ற பர்மா நாட்டின் முதல் பிரதம அமைச்சர் ஆவார்.
இவர் முதன் முறையாக 4 சனவரி 1948 முதல் 12 சூன் 1956 முடியவும், இரண்டாம் முறையாக, 28 பிப்ரவரி 1957 முதல் 28 அக்டோபர் 1958 முடியவும், மூன்றாம் முறையும், இறுதியாகவும் 4 ஏப்ரல் 1960  முதல்  2 மார்ச் 1962 முடிய என மூன்று முறை பர்மா நாட்டின் பிரதம அமைச்சராக இருந்தவர்.
வெளி இணைப்புகள்
பகுப்பு:பர்மிய நபர்கள் பகுப்பு:1907 பிறப்புகள் பகுப்பு:1995 இறப்புகள்
கிழக்கு கடலோர பூங்கா
கிழக்கு கடலோர பூங்கா, சிங்கப்பூரில் உள்ள கடலோர பூங்காவாகும். 185 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் நீளமான கடற்கரை பகுதியாகும். சிங்கப்பூரில் செயற்கையாக உருவாக்கப்பட்ட பகுதிகளில்  இதுவும் ஒன்றாகும். முன்னர் இருந்த கதொங் கடற்பகுதியில், சாங்கி தொடங்கி தஞ்சோங் ரூ வரை சுமார் 15 கிலோ மீட்டார் தொலைவிற்கு இந்த பூங்கா அமைந்து இருக்கிறது.
பொழுது போக்கு அம்சங்கள்
இங்கு மக்களை கவரும் பல வசதிகள் இருக்கின்றது. உள்ளரங்க விளையாட்டு அரங்கங்கள், சறுக்கு விளையாட்டு திடல்கள், பந்து வீசும் நிலையங்கள், நீர் விளையாட்டு நிலையங்கள், கடல் விளையாட்டு மையங்கள், போன்ற கேளிக்கை விடுதிகளும். பல கடல் உணவகங்களும் இங்கு உள்ளன. மீன் பிட்த்தலில் ஆர்வமுள்ளவர்கள் இங்குள்ள பெடோக் கப்பல் போக்குவரத்து தளத்திற்கு வருகிறார்கள்.வார இறுதியை கழிக்க பெரும்பாலும் சிங்கப்பூரர்கள் இந்த கடற்கரையை நாடுகிறார்கள்.
முதலாம் இளையர் ஒலிம்பிக் போட்டிகள்
2010 ஆம் ஆண்டு சிங்கப்பூரில் நடைபெற்ற இளையர் ஒலிம்பிக் போட்டிகளில், முத்தொடர் போட்டிகள் இங்கு நடைபெற்றன.
மண் அரிப்பு
2007 ஆம் ஆண்டு, சிங்கப்பூர் செய்திகளில் இந்த கடற்கரை உலக வெப்பமயமாதல் காரணமாக கடல் அரிப்பால் பாதிப்படைந்த்ததி. சில கட்டுமானங்கள் கடல் மட்ட உயர்வால் பாதிப்படைந்ததாகவும் தெரிவிக்கப்பட்டது.
லோம்பார்டி
லோம்பார்டியாவின் மாகாணங்கள்
thumb|left|510px|லோம்பார்டியா மண்டலத்தின் மாகாணங்கள்
மற்ற இணைய இணைப்புகள்
பகுப்பு:இத்தாலிய மண்டலங்கள்
அரசியல்
thumb|[[ஐக்கிய நாடுகள் அவையின் பொது மன்றத்தில் உறுப்பு நாடுகளின் தூதுவர்கள் உலக விடயங்கள் குறித்து கலந்துரையாடுவர்.]] அரசியல் எனும் சொல், கிரேக்க மொழியில், பொலிடிகா (Politiká) என்ற சொல்லிலிருந்து உருவானது.
வரையறை: "நகரங்களின் விவகாரங்கள்" என்று வரையறுக்கப்படுகிறது. நகரங்களின் விவகாரங்களில், நகரத்தில் உள்ள ஒவ்வொரு குழுவிற்கும், குழுவின் அனைத்து உறுப்பினர்களுக்கும் பொருத்தமான தீர்மானங்களை எடுக்கும் செயல் என்பதே இதன் விளக்கம் ஆகும்.
அரசியல் என்பது மக்கள் குழுக்களில் முடிவெடுக்கும் முறையைக் குறிக்கும் சொல். பொதுவாக அரசமைப்புகளின் செயல்பாட்டைக் குறிக்கப் பயன்படுத்தப்பட்டாலும், அரசியல் என்பது உண்மையில், அலுவலகம், கல்வி, மற்றும் சமய நிறுவனங்கள் உட்பட அனைத்து மனித குழுக்களின் ஊடாடல்களிலும் காணப்படுகின்றது.
அரசியல் சார் நூல்கள்
அரசியல் என்பது அதிகாரம் சார்ந்தது என்று கூறப்படுகிறது. அரசியல் அமைப்பு என்பது ஒரு சமூகத்தில் ஏற்றுக்கொள்ளக்கூடிய அரசியல் வழிமுறைகளை வரையறுக்கும் ஒரு கட்டமைப்பாகும். அரசியல் சிந்தனையின் வரலாறானது ஆரம்ப பழங்காலத்துக்கு முந்தையது. இதைப்பற்றி, 'பிளேட்டோவின் (Plato) குடியரசு', 'அரிஸ்டாட்டிலின் (Aristotle) அரசியல்' மற்றும் 'கன்ஃபியூசியஸின் (Confucius) படைப்புகள்', போன்ற நூல்கள் தெளிவாக விளக்குகின்றன. இவை அரசியல் என்பது என்ன என்பது பற்றிப் பல கோணங்களிலிருந்து பார்த்து எழுதப்பட்ட வரைவிலக்கண நூல்களாகும்.
சொற்பிறப்பியல்
இதன் பொருள்: குடிமகன், குடிமக்கள், குடிமக்களுக்காக, குடிமக்களை, குடியியல், குடிமுறைக்குகந்த, குடிமுறைக்குரிய, உரிமையியல் நாட்டுக்கு உரியவை, போன்றவை. இது, நகரம் என்னும் பொருளில், போலிஸ் (πόλις) என்றும் அழைக்கப்படுகிறது.
அரசியலின் வரலாறு
போர் வளர்ச்சிக் கலையின் அடிப்படையில் மாநிலத்தின் தோற்றம் அறியப்படுகிறது. வரலாற்று அடிப்படையில் நோக்கும்போது, தங்களின் இருப்பினை உறுதி செய்து கொள்ளவும், நவீன வகையிலான போர்முறைகளைக் கையாளவும், வெற்றிகரமான பாதையை அமைத்துக்கொள்ளவும் அனைத்து அரசியல் சமூகங்களும் கடமைப்பட்டிருக்கின்றன.
சீனா, ஜப்பான் உள்ளிட்ட பல நாடுகளில் முடியாட்சி நடைபெற்றது. அந்நாடுகளில் அரசர்களும், பேரரசர்களும் தெய்வீகத் தன்மை உடையவர்களாகக் கருதப்பட்டனர். அரசுரிமைக்காக மேற்கொள்ளப்பட்ட பிரஞ்சு புரட்சி "அரசர்களின் தெய்வீக உரிமை" எனும் கொள்கைக்கு முற்றுப்புள்ளி வைத்தது. கி.மு. 2100 ஆம் ஆண்டு தொடக்கத்திலிருந்து, கி.பி. 21 ஆம் நூற்றாண்டு வரை சுமேரியாவில் (Sumeria) முடியாட்சி நீண்ட காலம் நீடித்திருந்தது.
அரசர்கள் தம் அதிகாரத்தைப் பாதுகாத்துக்கொள்ள, ஆலோசகர்கள் மற்றும் உயர்ந்தோர் குழுவினர் அடங்கிய சபையின் உதவியுடன் ஆட்சி புரிந்தனர். இச்சபையின் தலையாய செயல்பாடுகள் மற்றும் பூர்த்தி செய்யப்பட வேண்டிய பணிகளில் சில: இந்த முடியாட்சி ஆலோசகர்களுடன், முடியாட்சி அமைப்பில் இல்லாத பிறர் முன்வைத்த அதிகாரத்திற்கான பேச்சுவார்த்தைகள், அரசியலமைப்புசார் முடியாட்சிகள் மேலெழும்பக் காரணமாயின. இதுவே அரசியலமைப்பு அடிப்படையிலான அரசாங்கம் துளிர்க்க அடிப்படைக் காரணமானது.
பல்கலைக்கழகக் கல்வியாக அரசியல்
அரசியல் அறிவியல், அரசியல் ஆய்வு போன்ற கல்விப்புலங்கள், அரசியல் ரீதியாக அதிகாரங்களைக் கையகப்படுத்தல் மற்றும் அதிகாரங்களைப் பயன்படுத்துதல் ஆகியவற்றை ஆராய்கின்றன. அரசியல் விஞ்ஞானி ஹரோல்ட் லாஸ்வெல்லின் (Harold Lasswell) வரையறைப்படி, "அரசியல் என்பது யார் எதை, எப்போது, எப்படிப் பெறுகிறார் என்பதைப்பற்றி அறிந்தாய்தல்" என்பதாகும். தத்துவவாதி சார்லஸ் பிலாட்பெர்க்கின் (Charles Blattberg) வரையறைப்படி, "அரசியல் என்பது முரண்பாடுகளுக்கு உரையாடல் மூலம் பதிலளித்தல்" என்பதாகும். இவர் அரசியல் சித்தாந்தங்களை அரசியல் தத்துவங்களிலிருந்து முழுமையாக வேறுபடுத்துகிறார்.
அமெரிக்காவின் கொலம்பியா பல்கலைக்கழகத்தில் வரலாறு மற்றும் அரசியல் அறிவியல் பாடங்கள் 'அரசியல்' பாடத்திற்கு இடமளித்ததன் மூலம் இப்பாடம் கல்வித்துறைக்கு அர்ப்பணிக்கப்பட்டது. 1857 இல் பிரஷ்யாவில் குடியேறிய பிரான்சிஸ் லீப்பெர் (Francis Lieber) இதன் முதல் பங்களிப்பாளர் ஆவார்.
அரசியல் அமைப்பின் வடிவங்கள்
அரிஸ்டாட்டிலின் (Aristotle) கருத்துப்படி, மாநிலங்களின் ஆட்சி அமைப்புகள் பின்வருமாறு வகைப்படூத்தப்படுகின்றன:
1.முடியாட்சி (monarchy)
2. பிரபுக்கள் ஆட்சி அல்லது உயர்குடி மக்கள் ஆட்சி (aristocracy)
3. பொருள் செல்வராட்சி (timocracy)
அட்டக்குறிக்கி வெற்றிவேல்முருகன் கோயில்
அட்டக்குறிக்கி வெற்றிவேல்முருகன் கோயில் தமிழ்நாட்டில் கிருஷ்ணகிரி மாவட்டம், அட்டக்குறிக்கி என்னும் ஊரில் அமைந்துள்ள முருகன் கோயிலாகும்.
கோயில் அமைப்பு
இக்கோயிலில் வெற்றிவேல்முருகன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரசியல்
ஒன்றிணைந்த கூட்டாட்சியைக் கட்டுப்படுத்தும் வழிகள்:
'அரசியலமைப்பின் சட்டம் - ஓர் அறிமுக ஆய்வு' எனும் புத்தகத்தில், பேராசிரியர் ஏ.வி. டைஸி (A. V. Dicey) கூட்டாட்சி அரசாங்க அரசியலமைப்புச் செயல்பாடுகளை, முக்கிய அம்சங்களின் அடிப்படையில் மூன்று வகைகளாகப் பிரிக்கிறார். அவை
இயற்கை அரசு
1651 ஆம் ஆண்டில், தோமஸ் ஹோப்ஸ் (Thomas Hobbes) என்பவர் தனது புகழ்பெற்ற லெவியாதன் (Leviathan) என்னும் நூலை வெளியிட்டார். அதில், அரசின் தோற்றத்தை நியாயப்படுத்துவதற்கான தொடக்ககால மனித வளர்ச்சியின் மாதிரி (model) ஒன்றை முன் மொழிந்தார். இலட்சியத் தன்மை கொண்ட இயற்கையின் அரசு பற்றிய அவரது விளக்கத்தின்படி, ஒவ்வொரு மனிதனுக்கும், இயற்கையின் வளங்கள் மற்றும் தொடர்பில் சமஉரிமை உண்டு என்றும் ஒவ்வொருவரும், அவ்வளங்களை அடைவதற்கு எத்தகைய வழியையும் பயன்படுத்துவதற்கான சுதந்திரத்தை பெற்றிருந்தார்கள் என்றும் குறிப்பிடுகிறார்.
இவ்வாறான ஒரு ஒழுங்கு, எல்லோருக்கும் எதிராக எல்லோரும் போர் செய்யும் ஒரு நிலையை உருவாக்கியதாக ஹோப்ஸ் கூறுகிறார். மேலும், குறிப்பிட்ட பாதுகாப்புக்காக, ஒவ்வொருவரும் ஒரு சமூக ஒப்பந்தம் ஒன்றைச் செய்துகொண்டு தன் முழு அளவு உரிமையை விட்டுக்கொடுக்கவும் தயாராக இருந்தனர் என்றும் அவர் குறிப்பிடுகின்றார். இத்தகைய சண்டைப் போக்குகளுக்கான தீர்வு, ஒரு மையப்படுத்தப்பட்ட ஆதிக்கவாத அரசு ஒன்றை உருவாக்கும் என்றும் அவர் குறிப்பிட்டார். இந்த அரசை அவர் லெவியாதன் என்று குறிப்பிட்டார்.
மேற்கோள்கள்
*
மறைந்துபோன தமிழ் இலக்கண நூல்கள்
மறைந்துபோன தமிழ் இலக்கண நூல்கள் என்னும் தலைப்பில் புலவர் இரா. இளங்குமரன் ஒரு பட்டியலைத் திரட்டித் தந்துள்ளார். தாம் காட்டும் நூலைப்பற்றிய குறிப்பு எந்த நூலில் உள்ளது என்பதையும் அவர் குறிப்பிட்டுள்ளார். அகர வரிசையில் அவை வருமாறு:
கருவிநூல்
பகுப்பு:தமிழ் இலக்கண நூல்கள்
மாஜி கிளைமொழி
மாஜி (Majhi, ; ) பஞ்சாபி மொழியின் சீர்தர வட்டார மொழியாக ஏற்கப்பட்டுள்ள ஓர் கிளைமொழியாகும் இது பஞ்சாபின் மாஜ்ஹா பகுதியில் தோன்றியது. இந்தக் கிளைமொழியைப் பேசுவோரும் மாஜிக்கள் என்றே அழைக்கப்படுகின்றனர். இவர்கள் பெரும்பாலும் பாக்கித்தானிய பஞ்சாபின் மத்திய மாவட்டங்களிலும் இந்தியாவின்  அமிருதசரசு, குர்தாஸ்பூர் வட்டாரங்களிலும் வாழ்கின்றனர். இப்பகுதியில் உள்ள இரு முதன்மையான நகரங்கள் அமிருதசரசும், இலாகூரும் ஆகும்.
மேற்சான்றுகள்
பகுப்பு:பஞ்சாபி கிளைமொழிகள் பகுப்பு:இந்திய மொழிகள்
கொயிலாண்டி வட்டம்
தொகுதிகள்
இந்த வட்டத்தில் உள்ள சில பகுதிகள் கோழிக்கோடு மக்களவைத் தொகுதியிலும், மற்றவை வடகரை மக்களவைத் தொகுதி[யிலும் உள்ளன. கேரள சட்டமன்றத்திற்கான பேராம்பிரா,  கொயிலாண்டி,  பாலுசேரி ஆகிய சட்டமன்றத் தொகுதிகள் இவ்வட்டத்தில் உள்ள ஊர்களைக் கொண்டவை.
மண்டலங்கள்
இந்த வட்டத்தை பாலுசேரி மண்டலம், பந்தலாயனி மண்டலம், மேலடி மண்டலம், பேராம்பிரை மண்டலம் எனப் பிரித்துள்ளனர்.
ஊராட்சிகள்
கீழரியூர், மேப்பய்யூர்,  பய்யோளி,  திக்கோடி,  துறவூர்,  சக்கிட்டபாறை,  சங்கரோத்து,  செறுவண்ணூர்,  காயண்ணை,  கூத்தாளி,  நொச்சாடு,  பேராம்பிரை,  அத்தோளி,  பாலுசேரி,  கூராச்சுண்டு,  கோட்டூர்,  நடுவண்ணூர்,  பனங்காடு,  உள்ளியேரி,  உண்ணிகுளம்,  அரிக்குளம்,  சேமஞ்சேரி,  செங்கோட்டுகாவு,  மூடாடி ஆகிய 24 ஊராட்சிகள் உள்ளன.
சான்றுகள்
பகுப்பு:கோழிக்கோடு மாவட்டம்
வசீர் முகம்மது
வசீர் முகம்மது (Wazir Mohammad, பிறப்பு: டிசம்பர் 22 1929), பாக்கித்தானியத் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் 105 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1959 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1929 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
நெடும்பிறை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செ. செ. தாம்சனின் அணு மாதிரி
செ.செ.தாம்சன் அணு மாதிரி (Plum pudding model) என்பது செ.செ.தாம்சனால் 1904 ஆம் ஆண்டில் வழங்கப்பட்ட அணு மாதிரியாகும். பல அணுமாதிர்ப் படிவங்கள் வெவ்வேறு காலங்களில் எடுத்துரைக்கப்பட்டன. அவற்றில் முதன்மையானது செ.செ. தாம்சனால் கூறப்பட்ட அணுமாதிரியாகும். எலக்ட்ரானைக் கண்டறிந்த உடனேயே செ.செ.தாம்சன் இந்த அணுமாதிரியை முன்மொழிந்தார். ஆனால் அணுவின் அணுக்கரு கண்டுபிடிப்பதற்கு முன்னர், அந்த நேரத்தில் அணுக்களின் அறியப்பட்ட பண்புகளை எல்லாம் ஒருங்கிணைப்பதற்கான ஒரு முயற்சியை தாம்சனின் இந்த அணுமாதிரி பிரதிபலித்தது. 1) எலக்ட்ரான்கள் என்பவை எதிர் மின்சுமை கொண்ட துகள்கள் ஆகும். 2) அணுக்கள் என்பவை மின்சுமையற்று நடுநிலையுடன் காணப்படுகின்றன.
கண்ணோட்டம்
அணுக்களில் எதிர்மின் சுமை கொண்ட எலக்ட்ரான்கள் இருப்பதாக அப்போது அறியப்பட்டிருந்தது. தாம்சன் அவற்றை துகள்கள் என்று அழைத்தார். 1894 ஆம் ஆண்டில் கி.செ.சுடோனி அவற்றை எலக்ட்ரான்கள் என்று அழைக்க முன்மொழிந்தார். அந்த நேரத்தில் அணுக்கள் நடுநிலையான மின்சுமை கொண்டவை என்பதும் அறியப்பட்டிருந்தது. இதைக் கணக்கில் எடுத்துக் கொண்ட தாம்சன் எலக்ட்ரான்களின் எதிர்மின் சுமையை சமப்பட்டுத்த அதற்குச் சமமான நேர்மின் சுமை கொண்ட ஒரு பொருள் இருந்தால்தான் அணு நடுநிலை மின்சுமையுடன் இருக்கமுடியும் என்பதை உணர்ந்து கொண்டார். அந்த நேரத்தில் அணுக்களின் அறியப்பட்ட பண்புகள் அனைத்தையும் பூர்த்தி செய்யும் மூன்று ஆதாரமான மாதிரிகளை அவர் முன்மொழிந்தார்.
1.எதிர் மின்சுமை கொண்ட எலக்ட்ரான்கள் ஒவ்வொன்றும் நேர் மின்சுமை கொண்ட பொருள் ஒன்றுடன் இணைகப்பட்டிருக்கும். அணுவுக்குள் எல்லா இடங்களிலும் அது எலக்ட்ரானைப் பின்தொடர்ந்து செல்லும்.
2.எதிர் மின்சுமை கொண்ட எலக்ட்ரான்கள் அனைத்தும் எலக்ட்ரானின் பரிமானத்திற்குச் சமமான நேர் மின்சுமை கொண்ட ஒரு மையப் பகுதியை சுற்றியுள்ளன.
3.அணுவில் சீராகப் பரவியுள்ள நேர் மின்சுமை கொண்ட துகள்களுக்கிடையில் எதிர் மின்சுமை கொண்ட எலக்ட்ரான்கள் பொதிந்துள்ளன.
இந்த மூன்று கோட்பாடுகளில் மூன்றாவது கோட்பாடு அணுமாதிரிக்கு மிகச் சரியாக இருக்கும் எனத் தாம்சன் தீர்மானித்தார். இக்கருத்து கிட்டத்தட்ட ஓர் அணுவின் கட்டமைப்பு மாதிரியாக இருப்பது போன்ற சாத்தியத்தை அவருக்குக் கொடுத்தது. தாம்சன் தனது முன்மொழியப்பட்ட அணு மாதிரியை, அக்காலத்தில் முன்னணியில் இருந்ததாக அவர் கருதிய தத்துவம் சார்ந்த ஒரு பிரித்தானிய முன்னணி அறிவியல் பத்திரிக்கையின் 1904 ஆம் ஆண்டு மார்ச்சு மாதப் பதிப்பில் வெளியிட்டார். தனிமங்களின் அணுக்கள் சீரான நேர் மின்சுமை கொண்ட துகள்களை உள்ளடக்கிய ஒரு கோளத்தில் எதிர் மின்சுமை கொண்ட துகள்களைக் கொண்டிருக்கும் என்பது தாம்சன் வெளியிட்ட அணுமாதிரியாகும்.
இந்த அணு மாதிரியை முன்நிறுத்திய தாம்சன் தனது முந்தைய நெபுலார் அணு கருதுகோளை கைவிட்டார், அதில் அணு என்பது உருவமற்ற சுழல்பாய்மங்களைக் கொண்டிருந்தது. ஒரு தற்செயலான மற்றும் நடைமுறை விஞ்ஞானி என்ற முறையில், அந்நாளில் அறிமுகமாகியிருந்த பரிசோதனைச்  சான்றுகளின் மீது தனது அணு மாதிரியை அடிப்படையாகக் கொண்டார். அந்நாளில் அறிமுகமான பரிசோதனைச் சான்றுகளின் மீது தனது அணு மாதிரியை அடிப்படையாகக் கொண்டு பொருத்திப் பார்த்தார். நேர் மின்சுமையின் கன அளவு தொடர்பான அவரது முன்மொழிவு கண்டுபிடிப்பிற்கான அவரது விஞ்ஞான அணுகுமுறையின் தன்மையை பிரதிபலித்தது. எதிர்கால சோதனைகள் நடத்துவதற்கான வழிகாட்டுதல்களை முன்வைப்பதாகவும் அது இருந்தது. எலெக்ட்ரானானது நேர் மின்சுமை கொண்ட கோளத்தின் மையத்திலிருந்து விலகிச் சென்றபோது அம்மையம் ஒரு பெரிய நிகர உள்நோக்குச் சக்தியை சந்திக்க நேர்ந்தது. எனவே அந்த மாதிரிக்குள்ளேயே எலக்ட்ரான்களின் சுற்றுப்பாதைகள் நிலைப்படுத்தப்பட்டன. எலக்ட்ரான்கள் அச்சுற்றுப்பாதையில் சுற்றி வருவதற்கேற்ப சுதந்திரமாக இருந்தன என்றும் எலெக்ட்ரான்கள் தங்களுக்குள் இடைவினை புரிகின்றன என்ற கருத்தும் உறுதிப்படுத்தப்பட்டது. மற்றும் நிறமாலையியல் அளவீடுகளால் வெவ்வேறு எலக்ட்ரான் வளையங்களுடன் தொடர்புடைய ஆற்றல் வேறுபாடுகளும் கணக்கில் கொள்ளப்பட்டன. கோளத்தில் உள்ள எலக்ட்ரான்கள் அவற்றின் சமநிலையைப் பொருத்து இருபுறமும் சீரிசை இயக்கத்தில் அலைவுறுவதால் நிறமாலை வரிகள் தோன்றுகின்றன. பல தனிமங்களுக்கு பரிசோதனை முறையில் நிருபிக்கப்பட்ட நிறமாலை வரிகள் அறியப்பட்டிருந்ததால் தாம்சன் தனது மாதிரியை மறுவடிவமைப்பதில் தோல்வியுற்றார்.
தாம்சனின் அணு மாதிரியானது அவருடைய மாணவர் எர்னெசுட்டு ரூதர்போர்டுக்கு வழிகாட்டுதலாக அமைந்தது. அணுக்களின் அமைப்பை ஆராய்வதற்கான பரிசோதனைகளைத் திட்டமிடுவதற்காக உதவியது. அணுவின் மிகச் சரியான சூரியமண்டல அமைப்பு-போன்ற போர் மாதிரியின் முன்னோடிகளாக தாம்சனின் அணுமாதிரியும் யேம்சு கிளார்க் மேக்சுவெல்லின் சனி வளையங்கள் மாதிரி போன்றவை இருந்தன.
செ. செ. தாம்சன் அணு மாதிரி பற்றிய சில குறிப்புகள்
அணு மாதிரியில் நேர், எதிர் மின்னூட்டங்கள் அமைக்கப்பட்டுள்ள விதத்தை விளக்க தாம்சன் முயற்சித்தார். தாம்சன் கூற்றின்படி அணுவானது ஒரு நேர் மின்னூட்டக் கோளமாகும். எலக்ட்ரான்கள் அக்கோளத்தில் பொதிக்கப்பட்டுள்ளன. அணுவிலுள்ள மொத்த நேர் மின்னோட்டம் எலக்ட்ரான்கள் பெற்றுள்ள எதிர் மின்னோட்டத்திர்குச் சமமாக இருப்பதால் ஒவ்வொரு அணுவும் மின்நடுநிலைத்தன்மை பெறுகிறது. அணுவின் ஆரத்தை 10-10 மீட்டர் எனக் கணக்கிட்டார்.
தாம்சனின் கொள்கையின்படி ஐதரசன் போன்ற ஓர் எலக்ட்ரான் மட்டும் கொண்ட அணுவில் எலக்ட்ரானானது நேர் மின்னோட்டக் கோளத்தின் மையத்தில் இருக்கும். இரண்டு எலக்ட்ரான்கள் கொண்ட ஈலியம் போன்ற அணுவில், கோளத்தின் இரு பக்கங்களிலும் ஆரத்தின் பாதி தொலைவில் எலக்ட்ரான்கள் சீராக அமைந்திருக்க வேண்டும். மூன்று எலக்ட்ரான்கள் கொண்ட இலித்தியம் போன்ற அணுவில் கோளத்தினுள் சமபக்க முக்கோணத்தில் அமையவேன்டும். பொதுவாக அணுவில் உள்ள ரஎலக்ட்ரான்கள் கோணத்தின் மையத்தை நோக்கி சமச்சீர் வடிவில் பொதிக்கப்பட்டிருக்கும்.
மின் காந்தக் கொள்கையின்படி அதிர்வுறும் எலக்ட்ரான் வெளிவிடும் கதிர்வீச்சின் அதிர்வெண், வெளிவிடப்படும் நிறமாலை வரியின் அதிர்வெண்ணிற்குச் சமமாக இருக்க வேண்டும். தாம்சன் கொள்கையின்படி ஐதரசன் தரும் நிறமாலை வரியின் அலைநீளம் 1300 ஆம்சுட்ராங் ஆகும். ஆனால் ஐதரசன் வெவ்வேறு வரிகள் கொண்ட ஐந்து நிறமாலை வரிகளை வெளிவிடுகிறது என்பது சோதனை மூலம் அறியப்பட்டது. ஆல்ஃபா துகள் சிதறடிப்பு மற்றும் நிறமாலை வரிகளின் வரிசைகள் ஆகியவற்றை விளக்காததால் தாம்சனின் அணு மாதிரி தோல்வியடைந்தது.
மேற்கோள்கள்
பகுப்பு:அணு இயற்பியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இடச்சுப் பேரரசு
இடச்சுப் பேரரசு (Dutch Empire; Nederlands-koloniale Rijk) என்பது இடச்சுக் குடியரசு கட்டுப்பாட்டில் இருந்த கடல்கடந்த நிலப்பகுதிகளும், 17 ஆம் நூற்றாண்டு முதல் மத்திய 1950 கள் வரையிலான தற்கால நெதர்லாந்து ஆட்சிப்பகுதியையும் குறிக்கிறது. இடச்சு போர்த்துகல், எசுப்பானியா என்பவற்றுக்குப் பின் கடல்கடந்து அமைக்கப்பட்ட குடியேற்றவாதப் பேரரசு ஆகும். நெதர்லாந்து 17 ஆம் நூற்றாண்டில் சிறப்பினை அடைந்தது. இது பொற் காலம் என அழைக்கப்படுகிறது.
வெளி இணைப்புகள்
பகுப்பு:இடச்சுப் பேரரசு பகுப்பு:நெதர்லாந்தின் வரலாறு
காலியம் இண்டியம் ஆர்சனைடு ஆண்டிமோனைடு பாசுபைடு
காலியம் இண்டியம் ஆர்சனைடு ஆண்டிமோனைடு பாசுபைடு (Gallium indium arsenide antimonide phosphide) என்பது GaInAsSbP அல்லது GaInPAsSb என்ற வாய்ப்பாட்டால் குறிக்கப்படும் ஒரு குறைக்கடத்திப் பொருளாகும். GaInAsSbP சேர்மத்தை இடை அகச்சிவப்பு ஒளி உமிழும் இருமுனையங்கள் பெருமளவில் தயாரிப்பதற்கும், வெப்ப ஒளிமின்னழுத்தக் கலம் தயாரிக்கவும் பயன்படுத்தப்படுகிறது.
GaInPAsSb அடுக்குகளை பல்லின ஆடைப்படல முறையில் இண்டியம் ஆர்சனைடு, காலியம் ஆண்டிமோனைடு ஆகியவற்றின் மேல் வளர்க்கலாம். சட்டகத்தில் பொருந்தும்படியாக பகுதிப்பொருட்களின் பகுதிகளை இசைவிக்கலாம். இக்கலப்புலோகத்தில் ஐந்து தனிமங்கள் உள்ள காரணத்தால் கூடுதல் விடுமையை அனுமதிக்கிறது. ஆற்றல் இடைவெளியை மாற்றிக் கொள்வதன் மூலமாக சட்டக மாறிலியை உறுதிப்படுத்திக் கொள்ளலாம். உதாரணமாக, Ga0.92In0.08P0.05As0.08Sb0.87 என்பது InAs கட்டமைப்புக்குப் பொருத்தமான சட்டகம் ஆகும்.
மேற்கோள்கள்
பகுப்பு:காலியம் சேர்மங்கள் பகுப்பு:இண்டியம் சேர்மங்கள் பகுப்பு:ஆண்டிமனி சேர்மங்கள் பகுப்பு:பாசுபைடுகள் பகுப்பு:ஆர்சினைடுகள்
முதிப்
thumb| நேசேரியாவில் முதிப் thumb| ஒரு ஈராக்கிய முதிப்பின் உட்பகுதி முதிப் (Mudhif) என்பது தெற்கு ஈராக்கின் வாழும் சதுப்புநில அரேபியர்களால் (மாதன் என்றும் அழைக்கப்படுகிறார்கள்) கட்டமைக்கப்படும் ஒரு பாரம்பரிய நாணல் வீடாகும். பாரம்பரிய மாதன்களின் வாழ்க்கை முறையில், அவர்கள் வாழும் சதுப்பு நிலங்களிலிருந்து அறுவடை செய்யப்பட்ட நாணல்களிலிருந்து வீடுகள் கட்டப்படுகின்றன. ஒரு முதிப் என்பது ஒரு பெரிய சடங்கு வீடு, உள்ளூர் சேக்கால் பணம் செலுத்தி பராமரிக்கப்படுகிறது. விருந்தினர்கள் பயன்படுத்தவும், திருமணங்கள், இறுதி சடங்குகள் போன்றவற்றிற்கான ஒன்றுகூடும் இடமாக உள்ளது.
விளக்கம்
இதன் கட்டமைப்புகள் தெற்கு ஈராக்கில் சதுப்பு நில அரேபியர்களால் குறைந்தது 5,000 ஆண்டுகளாக கட்டப்பட்ட பாரம்பரிய வகை கட்டமைப்புகளில் ஒன்றாகும். பொ.ச.மு. 3,300-க்கு முந்தைய ஒரு பொதுவான முதிப்பின் எச்சங்கள் உரூக்கில் கண்டுபிடிக்கப்பட்டது. இப்போது அது பிரித்தானிய அருங்காட்சியகத்தில் உள்ளது. வலது|thumb| கட்டிடத்திற்கு பயன்படுத்தப்படும் நாணல்களுக்கு மத்தியில் ஒரு சதுப்புநில அரேபியர் ஒரு முதிப் என்பது சதுப்பு நிலங்களில் இயற்கையாக வளரும் நாணல்களிலிருந்து உருவாக்கப்பட்ட ஒரு அமைப்பாகும். இது, கிராமத்து சேக்கால் விருந்தினர் மாளிகையாக பயன்படுத்தப்படுகிறது. ரபா (இரு முனைகளிலும் நுழைவாயில்கள் மற்றும் ஒரு குடும்ப வாழிடமாகப் பயன்படுத்தப்படுகிறது) அல்லது ஒரு பேட் ( ஒரு ஒற்றை அறை வசிப்பிடம்) போன்ற பிற வகையான நாணல் வசிப்பிடங்கள் பொதுவாக ஒரு முதிப்பை விட சிறியவை. மேலும், அவை குடியிருப்பாகவும், பிற நோக்கங்களுக்காகவும் பயன்படுத்தப்படலாம்.
கட்டுமானம்
ஒரு முதிப் கட்டுமானத்தில், நாணல் தொகுக்கப்பட்டு தடிமனான நெடுவரிசைகளில் நெய்யப்படுகின்றன; பெரிய மற்றும் அடர்த்தியான நாணல் குறுக்கே வளைந்து கட்டடத்தின் முதுகெலும்பை உருவாக்கும் பரவளைய வளைவுகளை உருவாக்குகின்றன. இந்த வளைவுகள் நெடுவரிசைகளின் முன் அழுத்தத்தால் பலப்படுத்தப்படுகின்றன. ஏனெனில் அவை ஆரம்பத்தில் எதிரெதிர் கோணங்களில் மண்ணில் செருகப்படுகின்றன. தொடர்ச்சியான வளைவுகள் கட்டிடத்தின் வடிவத்தை வரையறுக்கின்றன. சிறிய தொகுக்கப்பட்ட நாணல்களின் நீண்ட குறுக்கு விட்டங்கள் வளைவுகளுக்கு குறுக்கே போடப்பட்டு கட்டப்பட்டுள்ளன. நாணல்களின் நெய்த பாய்கள் கட்டிட உறை உருவாகின்றன. சில பாய்கள் ஒளி மற்றும் காற்றோட்டத்தை அனுமதிக்க கண்ணி போன்ற துளைகளுடன் நெய்யப்படுகின்றன.
பயன்
thumb| ஈராக்கின் அல் குத்ராவைச் சேர்ந்த மார்ஷ் அரபு பெண் ஒரு நாணல் வாழிடத்தின் முன் நிற்கிறார் ஒரு முதிப் விருந்தினர் மாளிகையாகவோ அல்லது சடங்கு சந்தர்ப்பங்களுக்காகவோப் பயன்படுத்தப்படுகிறது. வேறு எந்த நோக்கத்திற்காகவும் பயன்படுத்தப்படுத்துவதில்லை. ஒரு விருந்தினர் ஒரு முதிபிற்குள் நுழையும் போது, கிராமத்து ஷேக்கால் வரவேற்கப்படுவார்கள், அவர்களுடைய சரியான இடத்திற்கு அழைத்துச் செல்லப்படுவார்கள் மற்றும் சடங்கு செய்யப்பட்ட விழாவில் அதிக இனிப்பு காப்பி போன்ற சிற்றுண்டிகளை வழங்குவார்கள்.
சமீபத்திய முன்னேற்றங்கள்
1980 களில், சுமார் அரை மில்லியன் அரேபியர்கள் சதுப்பு நிலங்களில் வாழ்ந்தனர். இருப்பினும், 1993 ஆம் ஆண்டிலிருந்து, தெற்கு அரேபியர்களின் வாழ்க்கையையும் கலாச்சாரத்தையும் அழிக்கும் முயற்சியில் சதாம் உசேன் சதுப்பு நிலங்களை வடிகட்டத் தொடங்கினார். 2003 இல் உசேனின் தோல்வியைத் தொடர்ந்து, அரபு சமூகங்கள் சதுப்பு நிலங்களை மீண்டும் வெள்ளத்தில் மூழ்கடித்து, தங்கள் பாரம்பரிய வாழ்க்கை முறையை மீண்டும் தொடங்கின.
வெளி இணைப்புகள்
பகுப்பு:நாட்டார் கட்டிடக்கலை பகுப்பு:வீட்டு வகைகள்
புதுவைத் தமிழ்நெஞ்சன்
புதுவை தமிழ்நெஞ்சன்  (பிறப்பு: 1958) என்கிற அசோகன் என்பவர் ஒரு புதுச்சேரியைச் சேர்ந்த ஒரு எழுத்தாளர். புதுச்சேரி சண்முகாபுரத்தில் பிறந்த இவர், புதுவைத் தமிழ் எழுத்தாளர் கழகத்தின் செயலாளராகப் பணியாற்றி வருகிறார். தமிழ்ச்சீரிதழ்க் காப்பகத்தையும், துளிப்பா நூலகத்தையும் நடத்தி வரும் இவர் தீவின் தாகம், துளிப்பா போன்ற நூல்களை எழுதியுள்ளார். இவர் எழுதிய “மரப்பாச்சி” எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் சிறுவர் இலக்கியம் வகைப்பாட்டில் பரிசு பெற்றிருக்கிறது.
இயற்பெயர் : அசோகன்
பிறந்த நாள் ;14-12-1958
இடம்             ;   சண்முகாபுரம், புதுச்சேரி
கல்வி            ;  முதுகலை ( வரலாறு)
தாய்              ;  தனலட்சுமி
தந்தை         :  இரா. சீனுவாசன்( முன்னாள் நகரமன்ற உறுப்பினர்)
துணைவி பெயர் :பெ.குமாரி ,அறி .இ.கல் .இ.,(தலைமை ஆசிரியை)
பிள்ளைகள் : கு.அ.தமிழ்மொழி (தேசிய குழந்தை விருதாளர்)
கு.அ. அறிவாளன்( தேசிய குழந்தை விருதாளர்)
துணைச் செயலர் : தமிழ் வளர்ச்சி நடவடிக்கைக் குழு..
கலந்தாய்வுரைஞர்: செம்படுகை நன்னீரகம்.
பொருளர் : தீந்தமிழ்க் காவலர் இரா.திருமுருகனார் அறக்கட்டளை
அமைப்புச்செயலர் : புதுச்சேரி படைப்பாளர் இயக்கம்
விருதுகள் ; பாவேந்தர் பாரதிதாசன் விருது (திண்டுக்கல்)
மக்கள் பாவலர்(புதுச்சேரி)
துளிப்பாச்சுடர்(புதுக்கோட்டை)
நடத்திய இதழ்கள் : தமிழ்நெஞ்சம் (கையெழுத்து இதழ்)
சாப்பறை (ஒளிப்படி இதழ்)பொள்ளாச்சி நசனால் சிறந்த இதழாகத் தேர்வு.
தமிழ்ச்சிட்டு-ஆசிரியர் குழு சென்னை
கவி ஓவியா -ஆசிரியர் குழு, சென்னை
பட்டாம்பூச்சிகள்-சிறப்பாசிரியர்,புதுச்சேரி.
மூவடி - சிறப்பாசிரியர்,புதுச்சேரி.
தமிழ்நிலம் - சிறப்பாசிரியர்,புதுச்சேரி.
துளிப்பா மின் நாளிதழ்- ஆசிரியர்.
மின்மினி-துளிப்பா இதழ்- கருத்தாளர் குழு.
குட்டி _ஆசிரியர் (சிறார் கலை இலக்கிய அறிவியல் காலாண்டிதழ்)
காப்பகம்:
தமிழ்ச் சீரிதழ் காப்பகம் 400க்கும் மேற்பட்ட இதழ்கள்
நூலகம் :
எழுதிய துளிப்பா நூல்கள்:
தீவின் தாகம்      1991
கட்டைவிரல்    1995
தீயின் முகவரி   1997
பதுங்குகுழி     2004
குடைவள்ளல் 2006
மழை விடும் நேரம் 2008
முள்வேலி    2009
மூன்றாம் குவளை 2010
நுகத்தடி  10.10.2010
சல்லிக்கட்டு  2016
குடை மறந்த மழை 2019
குழந்தைகள் நூல்கள்:
தமிழ்ச்சாறு 2002
கூட்டாஞ்சோறு 2004
மரப்பாச்சி  2008
காயா? பழமா? 10.10.2010
பல்லாங்குழி 11.11.2011
பனங்காய் வண்டி 2012
கண்ணாமூச்சி 2015
தமிழுக்கு விடுதலை! தமிழருக்கு விடுதலை! 2006
புதுச்சேரி இதழடைவு 2006
புதுவை பகத்சிங் கருணாசோதி ( வரலாறு ) 2019
பாத் தொகுப்பு:
விதை உறக்கம் 2008
தோழர் வ. சுப்பையா ( வரலாறு ) 07.02.2011
அன்னைத் தமிழை அரியணை ஏற்றுவோம் 2006
தொகுக்கப்பட்ட நூல்கள்:
1.நற்றமிழ் ஆசிரியர் தமிழ்மாமணி இறைவிழியனார் வாழ்வும் பணியும்
2.உடைந்து போக மாட்டோம் ( ஆழிப்பேரலை நினைவெழுச்சி )
4.பட்டுக்கோட்டை பவள விழா மலர்  2005
5.சீவா நூற்றாண்டு சிறப்பு மலர்
6.கிபி 2400 ஒரு ஞாயிற்றுக்கிழமை
7.காக்கைக் கூடு 2008
8.துளிப்பா தேனடை
9.அன்றில் வாழ்க்கை 2016
10.தமிழினப் போராளி பராங்குசம் 2018
பரிசுகள்:
கூட்டாஞ்சோறு ( நேரு குழந்தைகள் இலக்கியப் பரிசு புதுச்சேரி அரசு) 2004
பல்லாங்குழி (நேரு குழந்தைகள் இலக்கியப் பரிசு புதுச்சேரி அரசு) 2011
மரப்பாச்சி ( குழந்தை இலக்கியப் பரிசு தமிழக அரசு ) 2008
குடைவள்ளல் ( தோழர் மூர்த்தி இலக்கியவிருது இரண்டாம் பரிசு ) 2006
பதுங்குகுழி (கவிஞாயிறு தாராபாரதி முதல் பரிசு)
மழை விடும் நேரம் (கவிஞாயிறு தாராபாரதி ஐக்கூ விருது முதல் பரிசு) 2009
நுகத்தடி (கவிஞர் கார்முகிலோன் ஐக்கூ விருது இரண்டாம் பரிசு) 2010
தாரகை - சிந்தியா பாப் போட்டி -முதல் பரிசு
முகம் இதழ், இலக்கிய வட்டம் நடத்திய துளிப்பாப் போட்டி - பரிசு
கதிரவன் நாளிதழ் படத்திற்குப் பா இரண்டு முறை முதல் பரிசு
தமிழ் சிற்றிதழ் கழகம் புதுப்பா போட்டி - முதல் பரிசு 2000…பாவாணர் பயிற்றகம் பரிசு
தமிழ்நாடு கலை இலக்கியப் பெருமன்றம் 2001  இன் சிற்றிதழ்களில் சிறந்த படத்துக்கான முத்துசாமி நினைவுப் பரிசு இரண்டாம் பரிசு
மஞ்சரி சிறார் பாடல் போட்டி - பாராட்டு பரிசு 2003
தமிழர் அறநெறிக் கழகம், மியான்மர் - சிறப்புப் பரிசு
புதுவை பாரதி நடத்திய சாயபு மரைக்காயர் பொன்விழா போட்டியில் இரண்டாம் பரிசு 2012
சிங்காரவேலனார் கலை இலக்கிய அமைப்பு - முதல் பரிசு 2012
புதுச்சேரிப் படைப்பாளர் இயக்கம் பாப் போட்டி – முதல் பரிசு 2018
கவிஞர் போற்றும் அம்பேத்கர் 1991
நெருப்பு வரிகள் 1996
வேரில் பூத்த ஐக்கூ 1997
தமிழ் நானூறு 1997
ஐக்கூ 100 1999
நீங்கள் கேட்ட ஐக்கூ 2000
ஐக்கூ 200 2001
நினைவில் நீ 2001
பாத்திரட்டு 2001
திசையெங்கும் ஹைக்கூ 2002
தொகுப்பல்ல துடிப்பு 2003
கண்ணாடி மனசு 2003
பனி படர்ந்த சூரியன் 2003
இருளைக் கிழிக்கும் தீப்பொறிகள் 2003
கவிஞர் போற்றும் காமராஜர் 2003
உயிர்த்துளிகள் 2004
பேச நிறைய இருக்கிறது 2004
மாமனிதர் அப்துல்கலாம் 2004
குடையின் கீழ் வானம் 2004
கவித் தோரணம் 2004
நிலாச் சூடிய நெற்றி 2005
சாவி துவாரத்தில் சூரியன் 2007
வசந்தவாசல் கவிப் பேழை – 2008
புதுவைச் சிவம் நூற்றாண்டு விழா பாமலர்
வசந்தவாசல் கவிப்பேழை 2009
சிந்தனைச் சிற்பி சிங்காரவேலர்
மெரினா புரட்சி
விருப்பக் குறியீடுகளில் வளைந்து நிற்கும் சொற்கள்
எழுதியுள்ள இதழ்கள்:
.அன்றில்
அருவி
.அந்தமான் முரசு
அறிவே துணை
.அருவி ஓசை
அமுதசுரபி
அம்புலி மாமா
அரங்கேற்றம்
இலட்சியப் போராளி
.இளைய சமுதாயம்
இளைஞன்
இனிய ஐக்கூ
இனிய நந்தவனம்
உதயதாரகை
உங்கள் பாரதி
உழைக்கும் மக்கள் தமிழகம்
எழுகதிர்
எரிமலை
ஏணி
ஏர்
ஐக்கூ
ஐம்பூதம்
ஓம் சக்தி
கவிக்காவிரி
கவி ஓவியா
கல்கண்டு
கல்வெட்டு பேசுகிறது
கண்ணியம்
கோடு
ஞாயிறு பூமி
சர்வதேச தமிழர்
சிந்தனையாளன்
சிற்றுளி
சூத்திரன்
சூரிய காந்தி
செம்மொழி
தமிழர் முழக்கம்
தமிழ்ச்சிறகு
தமிழ்நிலம்
தமிழ் இன மாணவர் முழக்கம்
தங்க மங்கை
தடம்
தமிழின விடியல்
தமிழ்நெஞ்சம்
தமிழ்த்தேசம்
தமிழ்க்காவிரி
தமிழ்க்கொடி
தாரகை
தாராமதி
தமிழர் பறை
தமிழியக்கம்
தினப்புரட்சி
தினமணி கதிர்
திராவிடன்
தினமலர்
தென்மொழி
தேனருவி
தேசிய வலிமை
துளிப்பா மின் நாளிதழ்
துளிப்பா மின் கிழமையிதழ்
நந்தவனம்
நண்பர்கள் தோட்டம்
நறுமுகை
நாளை விடியும்
நாத்திகம்
நெசவு
நற்றமிழ்
பட்டாம்பூச்சிகள்
பசுமைத்தாயகம்
பாரதிதாசன் குயில்
பாரதியின் கவிதாதேவி
பாவையர் மலர்
புகழ்ச்செல்வி
புதிய உறவு
புதிய செங்கமலம்
புதுப்புனல்
புதிய குரல்
புதுவை எக்ஸ்பிரஸ்
புதுவைக் குரல்
புதுவைப் பாமரன்
புதுவை பாரதி
பெண்ணியக் குரல்
பொன்னகரம்
பொங்கும் தமிழமுது
பொதிகை மின்னல்
பெரியார் குரல்
பெரியார் பிஞ்சு
போர்க்குயில்
மகளிர் ஓசை
மதி
மவ்னம்
மகாகவி
மக்கள் காப்புரிமை
மலம்
மாநில முரசு
மக்கள் நெஞ்சம்
மாணவன்
மாற்றம்
மின்மினி
மின்னல் தமிழ்ப்பணி
முக்கனி
முகம்
முல்லைச்சரம்
முத்தாரம்
முங்காரி
மூவடி
யாதும் ஊரே
இராணி
வண்ணக்கதிர்
வார முரசு
வானவில்
விடியல்
விடுதலை
வேர்கள்
SONA
THE TIMES OBSERVER
முகவரி:
அறிவாளன் அகம்,
01, முருகன் கோயில் தெரு,
சண்முகாபுரம்,
புதுச்சேரி – 605 009
தொடர்புக்கு: 9442188915
ஆதாரம்
பகுப்பு:புதுச்சேரி எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1958 பிறப்புகள்
பொருளாதாரப் புவியியல்
பொருளாதாரப் புவியியல் என்பது, பரந்த அளவில் வேறுபட்டுக் காணும் பொருளாதார நிலைமைகளைப் பற்றி ஆராயும் ஒரு துறையாகும். புவியியற் பிரதேசமொன்றின் பொருளாதாரம், காலநிலை, நிலவியல், மற்றும் சமூக அரசியற் காரணிகளின் செல்வாக்குக்கு உட்பட்டிருக்கலாம். வளங்கள் கிடைக்கும் தன்மை, போக்குவரத்துச் செலவு, மற்றும் நிலப் பயன்பாட்டுத் தீர்மானங்கள் என்பவற்றின் மீது நிலவியல் தாக்கம் கொண்டுள்ளது. விவசாய மற்றும் வனவள உற்பத்திகள் போன்ற இயற்கை வளங்கள், தொழில் செய்வதற்குரிய நிலைமை, உற்பத்தித் திறன் போன்றவை காலநிலையில் தங்கியுள்ளன. பொருளாதாரத் தீர்மானங்களின்மீது, பிரதேசங்களின் தனிச்சிறப்பான சமூக-அரசியல் நிறுவனங்கள் செல்வாக்குச் செலுத்துகின்றன.
இவற்றையும் பார்க்கவும்
பகுப்பு:புவியியல்
ஜென்டில்மேன்ஸ் அக்ரிமென்ட் (திரைப்படம்)
ஜென்டில்மேன்ஸ் அக்ரிமென்ட் (Gentleman's Agreement) 1947 இல் வெளியான அமெரிக்க நாடகத் திரைப்படமாகும். டேரில் சேனக் ஆல் தயாரிக்கப்பட்டு எலியா காசான் ஆல் இயக்கப்பட்டது. கிரெகொரி பெக், டோரோதி மெக்குவையர், ஜான் கார்பில்ட், செலேஸ்ட் ஹோல்ம், ஜூன் ஹவாக், அன் ரெவியர் ஆகியோர் நடித்துள்ளனர். இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1947 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்கத் திரைப்படங்கள்
ஆங்கில நிறுத்தக்குறி
ஆங்கிலத்தில் உள்ள நிறுத்தக்குறிகள், (English punctuation) வெறும் வார்த்தைகளாக மட்டுமல்லாது காட்சிகளாக ஒரு வரியின் பொருளைப் புரிந்து கொள்ள வாசகருக்கு உதவுகிறது. இவை இரு முக்கிய அம்சங்களைக் கொண்டுள்ளன. முதலாவது ஒலி நிறுத்தக்குறிகள், இது ஒரு வரியினை எவ்வாறு சத்தமாகப் படிக்க வேண்டும் என்பதற்குப் பயன்படுகிறது குறிப்பாக எந்தெந்த இடங்களில் சிறிய இடைவெளி விடவேண்டும் என்பதற்கு; இரண்டாவதாக, இலக்கண நிறுத்தக்குறிகள், வாக்கியத்தின் கட்டமைப்போடு இணைக்கப்பட்டுள்ளன. மொழி பற்றிய பரவலான விவாதத்தில், தவறான நிறுத்தக்குறிகளைப் பயன்படுத்துவதென்பது பெரும்பாலும் கல்வியின் தரமின்மையினை மற்றும் குறிபாடுகளைக் குறிப்பிடுகிறது.
தமிழ்நாடு தொழில் வர்த்தகச் சங்கம்
தமிழ்நாடு தொழில் வர்த்தகச் சங்கம் (Tamilnadu Chamber of Commerce and Industry - TNCCI) மதுரையை தலைமையிடமாகக் கொண்டு செயல்படும் ஒரு தொழில் வர்த்தகக் கூட்டமைப்பாகும்.
ஆங்கில நிறுத்தக்குறி
வெவ்வேறு நிறுத்தக்குறிகள் அல்லது குறியீடுகளின் பயன்பாடு
சொற்கள் வகைப்படுத்தப்பட்ட உரைகளின் அடிப்படையில் பின்வருமாறு (2013 இல்,சில சொல்வங்கி 1998 மற்றும் 1987 தேதியிட்டது) ஆங்கில நிறுத்தக்குறிகளுக்கான சராசரி அதிர்வெண்கள், 723,000 என ஒரு பகுப்பாய்வின் மூலம் தெரியவந்தது:
தமிழ்நாடு தொழில் வர்த்தகச் சங்கம்
வரலாறு
24 உறுப்பினர்களுடன் 1924-ம் ஆண்டு “மதுரை இராமநாதபுரம் வர்த்தக சங்கம்” (Madurai – Ramnad Chamber of Commerce) என்ற பெயரில் உருவாக்கப்பட்டு, 1926 ஆம் ஆண்டு கம்பெனிகள் சட்டப்படி பதிவு செய்யப்பட்டது. இதன் செயல்பாடுகள் தமிழகம் முழுக்க விரிவுபடுத்தும் நோக்கில் 1987 ஆம் ஆண்டு “தமிழ்நாடு தொழில் வர்த்தக சங்கம்” என பெயர் மாற்றம் செய்யப்பட்டது. இதன் தலைமையகம் மதுரை காமராஜர் சாலையில் உள்ளது. 1951 ஆம் ஆண்டு வெள்ளி விழாவையும், 1975 ஆம் ஆண்டு பொன் விழாவையும், 1985 ஆம் ஆண்டு வைர விழாவையும், 1999 ஆம் ஆண்டு பவள விழாவையும், 2005 ஆம் ஆண்டு முத்து விழாவையும் கொண்டாடியது. இதன் முதுநிலைத் தலைவராக எஸ். ரத்தினவேலு, தலைவராக என். ஜெகதீசன், செயலாளராக ஜெ. செல்வம் ஆகியோர் உள்ளனர்.
செயல்பாடுகள்
தென் தமிழக வணிகத் துறையினரின் கோரிக்கைகளையும் தென் தமிழக தொழில் மேம்பாட்டிற்கான ஆலோசனைகளையும் மத்திய மாநில அரசுக்கும் வழங்கி, தமிழகத்தின் தொழில், பொருளாதார வளர்ச்சியை உருவாக்குவதே இதன் முக்கிய நோக்கமாகும். மேலும் தொழில் சட்டவிழிப்புணர்வு, வெளிநாட்டு முதலீடு, பொருளாதார மேம்பாடு தொடர்பாக நிகழ்ச்சிகள் நடத்துதல், ஆண்டு தோறும் தொழில் வர்த்தகப் பொருட்காட்சியை தமுக்கம் மைதானத்தில் நடத்துதல், தொழில் துறையினரின் கருத்துக்களைச் செய்தி ஊடகங்களில் வெளியிடுதல் போன்ற பல பணிகளையும் செய்துவருகிறது.
ஆங்கில நிறுத்தக்குறி
மேற்கோள்கள்
பகுப்பு:நிறுத்தக்குறிகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தமிழ்நாடு தொழில் வர்த்தகச் சங்கம்
அமைப்புகள்
இதன் சமூகப் பணிகளுக்கென்று தமிழ்நாடு சேம்பர் அறக்கட்டளை என்ற அமைப்பு உருவாக்கப்பட்டது. இதன் கீழ் எட்டு அமைப்புகள் உள்ளன.
டிஜிட்-ஆல்
இதன் தொண்ணூறாவது ஆண்டு விழாவில் மேனாள் குடியரசுத் தலைவர் அப்துல் கலாம் கலந்து கொண்டு 'டிஜிட்-ஆல்' என்ற கிளை அமைப்பைத் தொடங்கி வைத்தார். இந்த டிஜிட்-ஆல் அமைப்பின் மூலம் டிஜிட்-ஆல் சங்கமம் என்ற தகவல்தொழில்நுட்ப மாநாடு ஆண்டுதோறும் நடைபெற்றுவருகிறது. மேலும் இணைய மற்றும் எண்ணிம விழிப்புணர்வு சார்ந்து பயிற்சிகளும் நிகழ்ச்சிகளையும் நடத்துகிறது. டிஜிட்-ஆல் அமைப்பின் தலைவராக ஜே.கே. முத்து உள்ளார்.
ஒடிசா திரைப்படத்துறை
ஒடிசா திரைப்படத்துறை என்பது இந்தியத் திரைப்படத்துறையில் ஒடியா மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது ஒடிசா என்ற மாநிலத்தை தலைமையிடமாக கொண்டு இயங்கிவருகின்றது. இத் திரைப்படத்துறையை ஊக்குவிக்கும் விதமாக 1974 ஆம் ஆண்டில் ஒடிசா அரசு திரைப்படத் தயாரிப்பையும் திரைப்பட அரங்குகளையும் நிர்மாணிப்பதை மாநிலத்தில் ஒரு தொழிலாக அறிவித்தது.
வரலாறு
முதல் ஒடியா மொழி திரைப்படம் இந்திய காவியமான இராமாயணத்திலிருந்து சீதை மற்றும் ராமரின் திருமணத்தைப் பற்றிய கதையை கொண்ட 'சீதா பிபாஹா' என்ற திரைப்படம் ஆகும். இந் திரைப்படம் 1936 ஆம் ஆண்டு 'மோகன் சுந்தர் தேப் கோஸ்வாமி' என்பவரால் தயாரிக்கப்பட்டது.
மேற்கோள்கள்
பகுப்பு:இந்தியத் திரைப்படத்துறை
பஞ்சமி நிலம்
பஞ்சமி நிலம் (Depressed Class Land) என்பது நிலமற்ற பட்டியல் இன ஏழை மக்களின் பொருளாதார முன்னேற்றத்திற்காக, 1892 ஆம் ஆண்டில் பிரித்தானியவின் இந்திய அரசால் ஒதுக்கப்பட்ட வேளாண் விளைநிலங்கள் ஆகும்.
வரலாறு
ஆங்கிலேய ஆட்சிக் காலத்தில் செங்கல்பட்டு மாவட்டத்தின் பொறுப்பு ஆட்சியராக இருந்த ஜேம்ஸ் ட்ரெமென்கீர் என்பவர் “பறையர்கள் பற்றிய குறிப்புகள்” என்ற பெயரில் பறையர்கள் குறித்த அறிக்கை ஒன்றை தயாரித்து ஆங்கிலேய அரசிடம் 1891 ஆம் ஆண்டு தாக்கல் செய்தார். அந்த அறிக்கையில் பறையர்களுக்கு நிலம் வழங்குவதன் மூலம் அவர்கள் வாழ்வை மேம்படுத்த இயலும் என்ற கருத்தை பதிவு செய்திருந்தார். இந்த அறிக்கை ஆங்கிலேய நாடாளுமன்றத்தில் 1892, மே 16 ஆம் தேதி விவாதத்துக்கு வந்ததை ஒட்டி, பஞ்சமி நிலம் தொடர்பான சட்டம், 30 செப்டம்பர் 1892 இல் இங்கிலாந்து நாடாளுமன்றத்தில் நிறைவேற்றப்பட்டது. பஞ்சமி நிலச்சட்டப்படி இந்தியா முழுவதும், 2.5 இலட்சம் ஏக்கர் விளைநிலங்கள் பட்டியலின மக்களுக்கு இலவசமாக அரசால் வழங்கப்பட்டது. அன்றைய சென்னை மாகாணத்தில் மட்டும் பட்டியலின மக்களுக்கு பறையர்களுக்கு 12 லட்சம் ஏக்கர் விளைநிலங்கள் இலவசமாக அரசால் வழங்கப்பட்டது.
இந்த சட்டத்தின்படி, இந்தியா முழுவதும், பட்டியலின மக்களுக்கு நிலங்கள் இலவசமாக அளிக்கப்பட்டன. இந்த நிலங்களில், பட்டியலின மக்கள் பயிர் செய்தோ, வீடுகள் கட்டிக்கொண்டோ அனுபவிக்கலாம். முதல் பத்தாண்டுகளுக்கு யாருக்கும் விற்கவோ, தானம் செய்வோ, அடமானம் வைக்ககோ, குத்தகைக்கோ விடக் கூடாது; அதன்பிறகு அவர்கள் விற்பதாக இருந்தால், அவர்கள் வகுப்பைச் சார்ந்தவர்களிடம் (Depressed Class) தான் விற்கவோ, தானம் செய்யவோ, அடமானம் வைக்கவோ, குத்தகைக்கு விடவோ உரிமை வழங்கப்பட்டது. வேறு வகுப்பினரிடம் விற்றால் அந்த விற்பனை செல்லாது. மீறி வாங்கினால், எந்த காலத்திலும், அந்த நிலங்களை வாங்கியவரிடமிருந்து, அரசு பறிமுதல் செய்யலாம். அதற்கு நஷ்ட ஈடு கிடையாது என்று ஆதிதிராவிட மக்களை யாரும் ஏமாற்றி விடக்கூடாது என்கிற காரணத்தால் ஆங்கிலேய அரசால் உருவாக்கப்பட்டது.
பிரித்தானிய இந்திய அரசின், வருவாய்த்துறையின் பதிவேடுகளில், அனைத்து விளைநிலங்களை பஞ்சமி நிலம் என்று தனியாகவும் மற்ற நிலங்களை, நத்தம் நிலம், நன்செய், புன்செய், புறம்போக்கு என்று வகைப்படுத்தியுள்ளது.
பஞ்சமி நில மீட்பு
பஞ்சமி நிலங்களை பட்டியல் வகுப்பினருக்குத் தவிர பிற வகுப்பினர்க்கு விற்கவோ அல்லது குத்தகைக்கு விட முடியாது என சென்னை உயர் நீதிமன்றம் 2012-ஆம் ஆண்டில் தீர்ப்பு அளித்துள்ளது. பட்டியலின, பறையர்களுக்கு ஆதி திராவிடர் இன மக்களுக்கு அரசால் வழங்கப்பட்ட இலவசப் பஞ்சமி நிலங்கள் காலப்போக்கில் நிபந்தனைகளுக்கு மாறாகப் பிற சமூகத்தினருக்கு 2.5 லட்சம் ஏக்கர் நிலம் கைமாறியுள்ளதாகத் தமிழகத்தின் புள்ளிவிவரங்கள் கூறுகின்றன. தமிழ்நாட்டின் மொத்த பஞ்சமி நிலங்களில் பாதிக்கு மேல் உள்ள திருவண்ணாமலை, வட ஆற்காடு மாவட்டங்களில் ஏறத்தாழ 77 சதவீத பஞ்சமி நிலங்கள் கைமாறியுள்ளன. விவரம் அறியாது விற்கப்பட்ட பஞ்சமி நிலத்தை மீண்டும் அடைவதற்கு, ஆதி திராவிடர்கள் போராடி வருகின்றனர். .
செங்கல்பட்டு மாவட்டம், காரணை கிராமத்தில் 1994இல் துவங்கிய பஞ்சமி நில மீட்புப் போராட்டத்தின் தொடர்ச்சியாக,1994 அக்டோபர் 10 ஆம் தேதி காஞ்சிபுரம் மாவட்டத்தில் நடந்த பஞ்சமி நில மீட்பு போராட்டத்தில் ஜான்தாமஸ், ஏழுமலை ஆகிய செயல்பாட்டாளர்கள் கொல்லப்பட்டனர். 2011 சனவரியில் பஞ்சமி நிலங்களை மீட்கும் பொருட்டு, தமிழ்நாடு அரசு பஞ்சமி நிலங்கள் குறித்து ஆய்வு செய்ய ஓய்வு பெற்ற உயர்நீதிமன்ற நீதிபதி மருதமுத்து தலைமையில் ஒரு குழு அமைத்தது. பின்னர், சென்னை உயர்நீதிமன்றத்தின் ஆணையின்படி, தமிழ்நாடு அரசு பஞ்சமி நிலங்களை மீட்பது குறித்து குழு அமைத்துள்ளது.
பஞ்சமி நிலம் மீட்பு இயக்கங்கள்
தடா பெரியசாமி என்பவரால் மண்ணுரிமை மீட்பு இயக்கம் தொடங்கப்பட்டு நிலம் மீட்புப் பணிகள் நடைபெறுகிறது. இதில் தமிழகம் முழுக்க உள்ள நிலத்தைக் கணக்கெடுத்து அரசுக்கு கோரிக்கை வைத்துள்ளனர். தகவல் அறியும் உரிமை சட்டத்தில் பெறப்பட்ட தகவலில் கீழ், பெரம்பலூர் மாவட்டத்தில் மூன்று தாலுக்காக்களில், 134 கிராமங்கள் உள்ளன. அதிகாரப்பூர்வ தகவல்கள் படி, 4442 ஏக்கர் நிலங்கள் பஞ்சமி நிலங்களாக உள்ளன. அதில் 1263 ஏக்கர் நிலங்கள் 948 பேருக்கு பட்டா மாற்றம் செய்யப்பட்டுள்ளன. மீதமுள்ள 3180 ஏக்கர் நிலங்கள் 3148 பேர் பெயரில் உள்ளன. இந்த நிலங்கள் ஆதிதமிழர்களின் பெயரில் இருந்தாலும், சுமார் 25 சதவிகிதம் நிலங்கள் மற்ற வகுப்பினரால் அனுபவிக்கப்படுகிறது. மொத்தம் சுமார் 2000 ஏக்கர் நிலங்கள், அதாவது, 50 சதவிகித பஞ்சமி நிலங்கள், பிறரால் அனுபவிக்கப்படுகின்றன என்று தடா பெரியசாமி கூறுகிறார்.
சாத்தை பாக்யராஜ் அவர்களின் தலைமையின் கீழ் இயங்கும் மக்கள் தேசம் கட்சி அதன் தற்போதைய தலைவர் ஆசைதம்பி தலைமையில் பஞ்சமி நிலங்களை மீட்க பல்வேறு கட்ட போராட்டங்களை நடத்திவருகிறது.
தூத்துக்குடி மாவட்டம் சாத்தான்குளம் தாலுகா பன்னம்பாறை கிராமத்தை சேர்ந்த சுரேசு பன்னம்பாறை என்பவர் துவங்கிய பறையர் நிலஉரிமை மீட்பு இயக்கம் என்னும் அமைப்பு மூலம் பல்வேறு கிராமங்களில் ஆக்கிரமிப்பில் இருந்த பஞ்சமி நிலங்கள் மீட்கப்பட்டு உள்ளன.
கருப்பையா அவர்கள் தலைமையிலான தலித் விடுதலை இயக்கம் பஞ்சமி நில மீட்புக்கான பல்வேறு போராட்டங்களை நடத்தி வருகிறது.மதுரையில் 12 எக்கர் நிலமானது இவ்வமைப்பினால் மீட்கப்பட்டு உள்ளது.
வெளி இணைப்புகள்
பகுப்பு:தலித்தியல் பகுப்பு:பிரித்தானிய இந்தியா பகுப்பு:நிலக்கொடை இயக்கம் பகுப்பு:தமிழ்நாடு வருவாய்த் துறை
கொத்த கொண்டப்பள்ளி மல்லேஸ்வரசாமி கோயில்
கொத்த கொண்டப்பள்ளி மல்லேஸ்வரசாமி கோயில் தமிழ்நாட்டில் கிருஷ்ணகிரி மாவட்டம், கொத்த கொண்டப்பள்ளி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காளி ஆறு (கர்நாடகம்)
காளி ஆறு (Kali River) என்பது இந்தியாவின் கர்நாடக மாநிலத்தின் வடகன்னட மாவட்டத்தில் பாயும் ஒரு ஆறாகும். இது வட கன்னட மாவட்டத்தில் உள்ள குசாவலி என்ற சிறிய கிராமத்திற்கு அருகில் உற்பத்தியாகிறது. இந்த ஆறு வட கன்னட மாவட்டத்தில் சுமார் 400,000 மக்களுக்கு வாழ்வாதாரமாக உள்ளது. மேலும், கார்வார் கடற்கரையில் உள்ள மீனவர்கள் உட்பட பல்லாயிரக்கணக்கான மக்களின் வாழ்வாதாரத்தை ஆதரிக்கிறது. இந்த ஆற்றின் குறுக்கே மின்சாரம் உற்பத்திக்காக ஏராளமான அணைகள் கட்டப்பட்டுள்ளன. கணேஷ்குடியில் உள்ள சுபா அணை காளி ஆற்றின் குறுக்கே கட்டப்பட்டுள்ள அணைகளில் முக்கியமான ஒன்றாகும். ஆறு அரபிக்கடலில் சேர்வதற்கு முன் 184 கிலோமீட்டர்கள் ஓடுகிறது.
குறிப்பிடத்தக்க மற்றும் அழகிய, சதாசிவ படித்துறை கோட்டை இப்போது ஒரு பிரபலமான சுற்றுலா தலமாக உள்ளது. இது காளி ஆற்றுப் பாலத்தின் அருகே கடற்கரை நெடுஞ்சாலையில் அமைந்துள்ளது, இது ஆறு மற்றும் அரபிக்கடலின் சங்கமத்திற்கு மேலே கட்டப்பட்டுள்ளது. thumb|300x300px| சதாசிவ படித்துறை கோட்டையிலிருந்து காளி ஆறு மற்றும் பாலத்தின் காட்சி.
தேசிய நெடுஞ்சாலை தேசிய நெடுஞ்சாலை 17 காளி ஆற்றின் மீது கட்டப்பட்ட காளி பாலத்தில் தொடர்கிறது. மேலும் சாலையானது சதாசிவ படித்துறை பாறை மலையைப் பிளந்து கர்நாடகாவை கோவாவுடன் இணைக்கிறது.
ஆகஸ்ட் 2019 இல், இப்பகுதியில் அதிக மழை பெய்ததால், ஏற்பட்ட வெள்ளம் காரணமாக சொத்துக்கள் மற்றும் கால்நடைகள் இழப்பு ஏற்பட்டது. பலர் தங்கள் வீடுகளை இழந்து அரசு வழங்கும் மறுவாழ்வு முகாம்களுக்கு சென்றனர்.
தோற்றம்
காளி ஆறு ஜோய்டா வட்டத்தின் குசாவலி கிராமத்திற்கு அருகில்உற்பத்தியாகிறது. 2011 மக்கள்தொகைக் கணக்கெடுப்பு கிராமக் குறியீடு 602664 என்பதாகும். மேற்குத் தொடர்ச்சி மலையில் கிழக்கு நோக்கிப் பாய்ந்து சுபா அணை நீர்த்தேக்கத்தில் இடமிருந்து (வடக்கில்) இருந்து பாண்டிரி ஆற்றுடன் இணைகிறது. குரண்டி அருகே உள்ள சுபா அணையில் இருந்து வெளியேறி கிழக்கே தண்தேலியை நோக்கி பாய்கிறது. தாந்தேலிக்கு தெற்கே கடந்து, காளி ஆறு தென்கிழக்கே பொம்மனநல்லி நீர்த்தேக்கத்தில் சேருகிறது. காத்ராவிலிருந்து, காளி சதுப்பு நிலம் வழியாக மேற்கு நோக்கிப் பாய்ந்து கார்வார் நகருக்கு அருகில் அரபிக்கடலில் இணைகிறது. இந்த நதி முழுக்க முழுக்க வடகன்னட மாவட்டத்தில் பாய்கிறது.
மாசுபாடும் சூழலியலும்
தொழிற்சாலைகள் மற்றும் சுபா அணை பகுதியில் சட்டவிரோத மணற்கொள்ளை மூலம் ஆற்றில் நேரடியாக சுத்திகரிக்கப்பட்ட கழிவுகள் ஆற்றின் சுற்றுச்சூழலுக்கு கடுமையான இடையூறுகளை ஏற்படுத்தியது. சட்டவிரோத மணற்கொள்ளையினால் ஏற்படும் மாசுபாட்டைக் கட்டுப்படுத்தும் அரசின் உத்தி, தூய்மையான ஆற்றை உருவாக்கியுள்ளது உருவாக்கியுள்ளது. இங்கிருக்கும் ஒரு காகித ஆலையின் கழிவுகள் முதலைகளை அன்ஷி தேசியப் பூங்காவிற்குள் இழுத்துச் சென்றன. அதன் முகத்துவாரத்திற்கு அருகில் உள்ள இரசாயன மற்றும் பெட்ரோலிய நிறுவனங்கள் பல தசாப்தங்களாக பாதரசம் உள்ளிட்ட நச்சுக் கழிவுகளை காளி ஆற்றில் கலந்து வருகின்றன.
வெளி இணைப்புகள்
பகுப்பு:இந்திய ஆறுகள் பகுப்பு:கர்நாடக ஆறுகள்
மல பரிசோதனை
மல பரிசோதனை (Stool test) என்பது ஒரு மருத்துவ நோயறிதல் நுட்பமாகும். இது மலத்தினை சேகரித்து பகுப்பாய்வு செய்வதை உள்ளடக்கியது. நுண்ணுயிர் பகுப்பாய்வு (பண்பாடு), நுண்ணோக்கி மற்றும் இரசாயன சோதனைகள் ஆகியவை மல மாதிரிகளில் செய்யப்படும் சோதனைகளில் அடங்கும்.
சேகரிப்பு
மல மாதிரிகள் சேகரிக்கப்பட்டவுடன் கூடிய விரைவில் ஆய்வகத்திற்கு அனுப்பப்பட வேண்டும் மற்றும் ஆய்வகத்தால் பெறப்படுவதற்கு முன்பு குளிரூட்டப்படக்கூடாது.